Orang Tamil Sri Lanka

Orang Tamil Sri Lanka ( also ) or Tamil Ceylon, juga dikenali sebagai Eelam Tamils dalam bahasa Tamil, ialah masyarakat Tamil yang berasal dari negara pulau Asia Selatan, Sri Lanka.. Pada masa kini, mereka membentuk majoriti di Wilayah Utara, merupakan kumpulan terbesar di Wilayah Timur, dan merupakan minoriti di seluruh kawasan lain di negara itu. Sebanyak 70% orang Tamil Sri Lanka di Sri Lanka tinggal di Wilayah Utara dan Timur.

Orang Tamil Sri Lanka moden berasal daripada penduduk Kerajaan Jaffna, sebuah kerajaan lama di utara Sri Lanka, dan juga daripada ketua-ketua wilayah Vanni di bahagian timur. Menurut bukti antropologi dan arkeologi, orang Tamil Sri Lanka mempunyai sejarah yang sangat panjang di Sri Lanka dan telah mendiami pulau itu sekurang-kurangnya sejak abad ke-2 Sebelum Masihi.

Orang Tamil Sri Lanka kebanyakannya beragama Hindu, dengan populasi Kristian yang signifikan. Kesusasteraan Tamil Sri Lanka yang merangkumi topik seperti agama dan sains berkembang pesat pada zaman pertengahan, khususnya di istana Kerajaan Jaffna. Sejak bermulanya Perang Saudara Sri Lanka pada tahun 1980-an, kesusasteraan ini dikenali dengan penekanan terhadap tema berkaitan konflik.

Dialek Tamil Sri Lanka terkenal kerana ciri-ciri lama dan penggunaan perkataan yang tidak lagi digunakan secara meluas di India Selatan. Budaya orang Tamil Sri Lanka juga sangat unik dan tersendiri, walaupun pengaruh budaya India Selatan moden telah berkembang dan menjadi dominan sejak abad ke-19.

Sepertiga daripada orang Tamil Sri Lanka kini tinggal di luar Sri Lanka. Walaupun terdapat migrasi yang ketara semasa era penjajahan British ke Singapura dan Malaysia, perang saudara telah menyebabkan lebih daripada 800,000 orang Tamil meninggalkan Sri Lanka, dan ramai yang telah berpindah ke negara seperti Kanada, United Kingdom, Jerman, dan India sebagai pelarian atau penghijrah.

Menurut TamilNet, penindasan dan diskriminasi yang dihadapi oleh orang Tamil Sri Lanka telah menyebabkan sebahagian daripada mereka hari ini tidak lagi menganggap diri mereka sebagai rakyat Sri Lanka, sebaliknya menggelarkan diri mereka sebagai Tamil Eelam, Tamil Ceylon, atau sekadar Tamil.

Migrasi dan diaspora

Pra-kemerdekaan
Penutur awal bahasa Tamil dari Sri Lanka yang diketahui telah mengembara ke luar negara ialah ahli sebuah persatuan pedagang yang dikenali sebagai Tenilankai Valanciyar (Valanciyar dari Lanka Selatan). Mereka telah meninggalkan prasasti di India Selatan yang bertarikh abad ke-13.

Pada akhir abad ke-19, orang Tamil berpendidikan dari Semenanjung Jaffna telah berhijrah ke koloni British seperti Tanah Melayu (Malaysia dan Singapura) serta ke India untuk membantu dalam pentadbiran penjajah. Mereka bekerja dalam hampir setiap cabang pentadbiran awam, serta di ladang-ladang dan sektor perindustrian.

Tokoh Tamil Sri Lanka yang terkenal dan tersenarai dalam senarai bilionair Forbes termasuk: Ananda Krishnan,, Raj Rajaratnam, dan G. Gnanalingam. Bekas Menteri Luar dan Timbalan Perdana Menteri Singapura, S. Rajaratnam, juga berasal daripada keturunan Tamil Sri Lanka.C. W. Thamotharampillai, seorang tokoh kebangkitan bahasa Tamil yang berpangkalan di India, dilahirkan di Semenanjung Jaffna. Sebelum berlakunya Perang Saudara Sri Lanka, komuniti Tamil Sri Lanka telah berkembang kukuh di Malaysia, Singapura, India dan United Kingdom.
Pasca Perang Saudara
Selepas bermulanya konflik antara kerajaan Sri Lanka dan Harimau Pembebasan Tamil Eelam (LTTE), berlaku migrasi besar-besaran orang Tamil yang cuba melarikan diri daripada kesengsaraan dan bahaya perang. Pada peringkat awal, yang berhijrah adalah golongan profesional kelas pertengahan seperti doktor dan jurutera; mereka kemudiannya diikuti oleh golongan masyarakat yang lebih miskin.

Perang tersebut telah menyebabkan lebih daripada 800,000 orang Tamil kehilangan tempat tinggal, sama ada berpindah ke kawasan lain dalam Sri Lanka sebagai pelarian dalaman, atau ke luar negara, sehingga Suruhanjaya Tinggi Pertubuhan Bangsa-Bangsa Bersatu bagi Pelarian (UNHCR) mengenal pasti mereka pada tahun 2004 sebagai kumpulan pemohon suaka terbesar.

Negara yang mempunyai jumlah pelarian Tamil terbesar ialah Kanada, dengan lebih daripada 200,000 penduduk sah, kebanyakannya tinggal di Kawasan Greater Toronto. Antara tokoh terkenal berketurunan Tamil Sri Lanka di Kanada termasuk penulis Shyam Selvadurai dan Indira Samarasekera, bekas presiden Universiti Alberta.

Di India, orang Tamil Sri Lanka kebanyakannya merupakan pelarian — lebih daripada 100,000 orang tinggal di kem khas, dan 50,000 lagi di luar kem. Di negara-negara Eropah Barat, pelarian dan penghijrah Tamil telah berjaya menyesuaikan diri dalam masyarakat di mana ia dibenarkan. Antara tokoh berketurunan Tamil Sri Lanka yang terkenal ialah penyanyi British M.I.A. (Mathangi Arulpragasam) dan wartawan BBC George Alagiah.

Penganut Hindu Tamil Sri Lanka telah membina beberapa kuil Hindu yang terkenal di seluruh Amerika Utara dan Eropah, terutamanya di Kanada, Perancis, Jerman, Denmark, dan UK.

Orang Tamil Sri Lanka masih terus mencari perlindungan di negara-negara seperti Kanada dan Australia. Pertubuhan Antarabangsa bagi Migrasi dan kerajaan Australia telah mengisytiharkan bahawa sebahagian rakyat Sri Lanka, termasuk orang Tamil, adalah migran ekonomi.

Satu tinjauan oleh kerajaan Kanada mendapati bahawa lebih 70% pelarian Tamil Sri Lanka telah kembali bercuti ke Sri Lanka, menimbulkan kebimbangan mengenai kesahihan tuntutan pelarian mereka. Namun begitu, ketidakupayaan orang Tamil untuk menetap semula di tanah asal mereka menunjukkan bahawa permusuhan dan layanan berbeza terhadap mereka masih berterusan, walaupun perang bersenjata berakhir pada Mei 2009.

Rujukan
Kategori:Orang Tamil
Kategori:Orang Asia Selatan
Kategori:Orang Tamil Sri Lanka
kategori:Sri Lanka